- Hindi News
- National
- रिमाइंडर पर कार्रवाई नहीं हुई तो हाईकोर्ट में सीबीआई जांच की करेंगे मांग: संदीप
रिमाइंडर पर कार्रवाई नहीं हुई तो हाईकोर्ट में सीबीआई जांच की करेंगे मांग: संदीप
एंटीकरप्शन एंड एसडबल्यू आर्गेनाइजेशन की बैठक राजिन्द्र गोयल की अध्यक्षता में हुई। बैठक में पिछले दिनों एसयूएस आईटीआई में पेेड़ों की कटाई को लेकर प्रिंसिपल की शिकायतों के बारे में रहा।
शिकायतकर्ता संदीप जिंदल ने बताया कि उन्होंने उक्त प्रिंसिपल के बारे में प्रधानमंत्री कार्यालय, जंगलात मंत्रालय भारत सरकार, चीफ सेक्रेटरी पंजाब, डायरेक्टर टेक्निकल बोर्ड पंजाब चंडीगढ़, स्पेशल सेक्रेटरी सेक्रेटरी टेक्निकल बोर्ड पंजाब चंडीगढ़, डीसी और एसडीएम को शिकायत भेजी लेकिन एक माह पूरा होने पर भी आरोपी के खिलाफ सरकार ने कोई कार्रवाई नहीं की है। संदीप जिंदल नेे बताया कि उन्होंने सभी कार्यालयों में रिमाइंडर भेजा है। जिसमें उन्होंने जिक्र किया कि पंजाब के कुछ बड़े अधिकारियों द्वारा मिलीभगत के चलते सरकारी संस्थाओं में बहुत बड़े-बड़े स्कैंडल हो रहे हैं। जिसके चलते पेड़ों की कटाई का मामला सरकारी आईटीआई सुनाम में सामने आया और उसके सबूत सहित यह शिकायत कार्यालयों को पहले भी भेजी जा चुकी है। उन्होंने बताया कि प्रिंसिपल अभी भी अपने पद पर हैं और विभाग में उच्च अधिकारियों की मदद से सरकारी आईटीआई में यह धंधा हो रहा है। यह प्रिंसिपल जिस जगह पर भी पद पर रहे हैं वहां पर कोई कोई भ्रष्टाचार उजागर हुआ है। उन्होंने कहा कि यदि रिमाइंडर पर भी किसी सरकारी कार्यालय ने कोई कार्रवाई नहीं की तो हाईकोर्ट में जाकर सीबीआई जांच की मांग की जाएगी। मौके पर हरीश पुरी, तेजिन्द्र अरोड़ा, राजीव सिंगला आदि मौजूद थे। (हरीश)
एंटी करप्शन एंड एसडबल्यू आर्गेनाइजेशन की बैठक में शामिल सदस्य।
tgl_Latn sot_Latn hin_Deva hin_Deva hin_Deva hin_Deva hin_Deva